JohanHeinsen/ENO huggingface dataset:
Odense Adresse-Contoirs Efterretninger, 1814-08-05
En paa et særdeles behageligt Sted i en skjøn Egn beliggende Land Eiendom kan underhaanden erholdes tilkjøbs Stedet er vel bygget og smagfuldt indrettet for en Familie uden for Bondestanden, til samme ligger en for sig med Steengjerde og Stakit indhegnet Hauge circa 1 1/2 Skjeppe Lands Størrelse vel anlagt og dyrket samt forsynet med forskjellige gode Frugttræer; ligeledes tilligger Sedet overflødig Tørveskjæ- og 17 Tønder Land gode Jorder, hvorpaa kan fodres og holdes 2 Vester, 3 Køer og 3 Faae; Eiendommen kan sælges med eller uden Besætning af 2 Bester, 3 Køer, Vogn, Plov og Harve a. J Kjøbet kan medfølge betydelig Over- og Underskov. Eiendommen kan tiltrædes 1 November d. A., og at Kjøbesummen kan en Deel imod 1ste Prioritet indestaae. Liebhavere henvende sig til Procurator Haugsted i Odense, der anviser, og til Bager Haugsted i Ringe, der paaviser Eiendommen og slutter Handel om samme.
Odense Adresse-Contoirs Efterretninger, 1814-08-05
En Person, der kan paatage sig at passe en Hauge og tillige forstaaer at skyde Harer og Høns, anvises en fordeelagtig Kondition til 1 November fra Adressekontoiret.
Odense Adresse-Contoirs Efterretninger, 1814-08-08
Fredsværket.
Odense Adresse-Contoirs Efterretninger, 1814-08-08
Fyrst Metternich, hvem man mener med første at erholde Titel af Hof= og Statskanzler, har efter sin Hjemkomst været hos Keiseren i Baden, hvorfra han den 20 Juli vendte tilbage til Wien, for at modtage Medlemmerne af det diplomatiske Korps. Ligesaa kommer og Baron Wessenberg, Keiserlig østerrigsk Gesandt i München, snart til Hovedstaden, for at tage Deel i Arbeidet ved Kongressen.
Odense Adresse-Contoirs Efterretninger, 1814-08-08
De 40,000 Mand østerrigske Tropper, der hidtil have lagt i Savoien og Piemont, ere paa 8000 nær marscherede tilbage til Lombardiet. Som et ugrundet Rygte erklæres det fra Jtalien, at et østerrigsk Korps skulde være indrykket i Rom. J Posen har man nylig havt stærke Gjennemmarscher af det tilbagevendende wittensteinske Korps, og fra Spanien er 7000 Md. Kavallerie ankommen til Engelland. Man forsikrer, at fredstraktaten imellem Frankerig og Spanien er bleven undertegnet i Paris. Her venter man og den udnævnte engelske Ambassadeur, Lord Welling, ton, saasnart Prindsregentens Fødselsdag den 12 August er forbi. Koureervexlingen imellem Frankerig og Engelland, har ellers i den senere Tid været meget hyppig, uden at man erfarer noget om nogen Slags Underhandling. Medens Kongen af Preussen sidste Gang opholdt sig i Paris skal han og have havt jevnlige Konferentser med Ludvig den 18de. Man gjetter her paa nye vigtige Underhandlinger, som beskjæftige det franske Kabinet. Hertugen af Berry vil om kort Tid afreise fra Paris for at tage de faste Pladser i Riget i Øiesyn; men denne Gang tales ikke om den store Lystleir ved Schlettstadt.
Odense Adresse-Contoirs Efterretninger, 1814-08-08
Med Norge vare Underhandlingerne ikke ganske albrudte, da Admiral Bille den 24de forlod Uddepalla, for at reise til Kjøbenhavn, hvor han nu er kommen tilbage. Dog bleve de sidste fra Norge ankomne Betingelser ikke antagne af den svenske Kronprinds. Man mener nu at imellem denne og Prinds Christian maaskee en personlig Sammenkomst vil finde Sted.
Odense Adresse-Contoirs Efterretninger, 1814-08-08
Kongen af Sverrig er den 21de over Ørebro indtruffen i Marienstadt. Ligesaa er ogsaa Kronprindsen ankommen den 21de til førstnævnte Stad.
Odense Adresse-Contoirs Efterretninger, 1814-08-08
De norske Deputerede ere med uforrettet Sag komne tilbage og Engellænderen Hr. Morier afgaaet tilsøes til Gothenborg; og ere nogle af den Formening, at Norges Skjæbne i forskjellig Henseende definitiv vil blive afgjort paa den wienske Kongres.
Odense Adresse-Contoirs Efterretninger, 1814-08-08
Mellem Engellænderne og Amerikanerne seer det ikke fredeligt ud. De Første have foruden Erobringen af den amerikanske Fregat Essex deels borttaget deels opbrændt 27 af deres Skibe paa Floden Connecticut, og en Proklamation er besluttet, hvorved alle engelske Undersaatter opfordres til at forlade de forenede Stater. Dog taler man endnu om Kongressen i Gens, hvor man forsikrer, at de engelske Gesandtere ville ankomme i Begyndelsen af August, og lægger man til, at en russisk Gesandt, som Mægler, skal være tilstæde ved denne Kongres, hvoraf man lover sig et lykkeligt Udfald.
Odense Adresse-Contoirs Efterretninger, 1814-08-08
Den spanske til Amerika bestemte Expedition er endnu bleven udsat.
Odense Adresse-Contoirs Efterretninger, 1814-08-08
Deien af Algier havde vel erklæret for den svenske Konsul sammesteds, at han vilde vente 6 Uger efter den Fregat der skulde bringe de sædvanlige Foræringer; men han synes siden at være bleven kjed af at vente og har derfor givet befaling til at borttage svenske Skibe, hvoraf allerede nogle ere røvede. Hans Eskadre har Ordre til at gjøre Jagt efter alle nordiske Magters Skibe.
Odense Adresse-Contoirs Efterretninger, 1814-08-08
Spanien. Den spanske Gesandt i Paris, Ridder Gome; Lax brador erklærer i franske Blade, at de ufordeelagtige Efterretninger, man i Journal de Paris have havt om Spanien, ere falske, da han i Paris har nyere og sandere Efterretninger end de tydske Journalister, hvoraf hine skulle være tagne. Man havde nemlig talt om Uroligheder i Leon og Compostella, om flere oprøriske Bevægelser i Spanien, om General Minas Vægring ved at hylde den nye Regjering, om Jnfanten Don Antonios Erklæring, at Kongen, formedelst Sindsvaghed, var uskikket til Regjeringen m.m. Alt dette erklærer han for ugrundet, og lægger til, at intet Land i Europa nyder større Rolighed end Spanien. Uagtet disse Forsikringer, siger dog den Lyb polit. Anz.,at Breve fra Spanien selv, hvis Jndhold er meddeelt saavel i franske som engelske Blade, lyde ganske anderledes. De fortælle om General Minas oprøriske Foretagender, om Uroligheder i de nordlige Provindser, om Antændelse af Klostere, hvori Munke stode i Begreb med at vende tilbage, og om Usikkerhed for Reisende, især i Katalonien m.m.I Hovedstaden var der vel Rolighed, men Tillid og hiin, nationale Munterhed, der stedse herskede der, manglede. Spanien, sige de, gaaer med stærke Skridt Despotisme eller Anarchie imode. Tre Spaniere, der havde yttret sig frit over Regjeringen. og bleve forfulgte, flygtede til Gibraltar, hvorfra de bleve udleverede af Kommandanten og derpaa satte i Fængsel Over denne Udleverelse have de engelske Blade gjort bittre Bemærkninger. Synderlig er og følgende Begivenhed: Generalerne Elio, O'Donnel og Villavicencio, der alle høre til Kongens troeste Tilhængere, have været i Fare for paa Krigsministerens befaling at blive skudte. En Fjende af dem havde nemlig udstædt en saadan falsk Ordre, men sammes Uægthed opdagedes til rette Tid og nu er der udsat en Belønning af 40,000 Franker til den, der kan give Oplysning om Ophavsmanden.
Odense Adresse-Contoirs Efterretninger, 1814-08-08
Frankerig.
Odense Adresse-Contoirs Efterretninger, 1814-08-08
Stemningen her blandt Soldaterne vedbliver at være noget ugunstig. Ved en af Hertugen af Berrys sidste Troppemynstringer raabte atter nogle Grenaderer, Keiseren levels Prindsen gik til den, der stod ham nærmest og spurgte ham, hvorfor han raabte: "Keiseren leve!" Soldaten, noget forlegen ved dette Spørgsmaal, svarede: fordi han altid førte os til Seiren. Da vedblev Prindsens Handelig, en særdeles Fortjeneste med saadanne Tapre, som J eret. Disse Ord, talte til rette Tid, opvakte alle Soldaternes Enthusiasme, hvilke nu een stemmig raabte: "Hertugen af Berry leve!" Ellers sees og den slette Stemning af Krigsministerens nylig udstædte Dagsbefaling, hvori den, som fører ærerørige Tale imod den nærværende Regjering eller lader sig forlyde med Ord der erindre om det styrtede System, trues med paa Stedet at føle det militæriske Polities Strænghed, og stilles for en Krigerer, naar hans Forhaanelser have Modstand og Oprør til Hensigt. Man bliver endnu fremdeles ved at tale om en opdaget Sammensværgelse, om de kongelige Vagters Forstærkning, befaling til dem at holde sig færdige paa første Vink m.m. Dog haaber man, at disse Uveirskyer intet har at betyde.
Odense Adresse-Contoirs Efterretninger, 1814-08-08
Statsudgivterne for 1815 regner man at ville beløbe sig ialt til 547 Millioner 700,000 Franker, hvoraf 8 Mill. ere bestemte for den kongelige Familie, 200 for Landetaten, at for Marinen 2 s. v.
Odense Adresse-Contoirs Efterretninger, 1814-08-08
Jtalien. Kong Ferdinand paa Sicilien vil igjen selv overtage Regjeringen, hvilken Arveprindsen hidtil førte, og vil han tillige i egen høie Person aabne det næste Parlament.
Odense Adresse-Contoirs Efterretninger, 1814-08-08
Blandede Efterretninger. Tydskland. Keiseren er nu vendt tilbage fra Bade til Lystslottet Schønbruun.
Odense Adresse-Contoirs Efterretninger, 1814-08-08
Den Dags Aften, da Fyrst Metternich var kommen tilbage fra Keiseren, blev han overrasket med en høitidelig Musik. Denne sluttedes med en i samme Anledning forsattet Kantate, som blev afsjungen af det wienske Theaters Sangere og Sangerinder. Fyrsten lod sig til Slutningen see paa Balkonen og tilkjendegav sine Medborgere sit rørte Hjertes Følelser over denne frivillige Hylding af Tilfredshed og Taknemmelighed.
Odense Adresse-Contoirs Efterretninger, 1814-08-08
Nogle østerrigske Officerer have af Keiseren faaet Tilladelse til at bære den Kongelige neapolitanske Orden. Ligesaa har Keiseren ved sin Minister paa ny tilsendt Kongen af Neapel et Kommandeur= og 3 Ridderkors af Leopoldsordenen til fortjente neapolitanske Officerer.
Odense Adresse-Contoirs Efterretninger, 1814-08-08
Kongen af Preussen vil den 4de om Middagen indtræffe i Potsdam og den 6te eller 7de være i Berlin. Fyrsten af Wahlstatt blev den 29 f. M., da han ankom til Residentsen, modtaget med lydelig Jubel af den forsamlede Mængde. Siden ere adskillige Høitideligheder anstillede til hans Ære. J Magdeburg viistes ham ogsaa overordentlig Ære, og ved Afreisen ledsagedes han af et borgerligt ridende Korps; Mænd og Qvinder bekrandsede Vognen og overøste Helten, som sad i den, med Blomster. Da derfor Kronprindsen og Prinds Frederich ved deres Ankomst til Potsdom den 25 Juli nød lignende Æresbeviisning, takkede de med den Yttring: Fyrst Blücher kommer ogsaa Denne indtraf da ogsaa uformodentlig nogle Timer efter. Han er dispenseret fra videre Militærtjeneste, for at ende sine sidste Livedage i Rolighed.
Odense Adresse-Contoirs Efterretninger, 1814-08-08
Den 26 Juli begav Berlins Magistrat sig i høitidelig Procession til Statskantsleren Fyrst Hardenbergs Hotel, for at bringe denne agtværdige Statsmand, som med saa megen Viisdom og Kraft styrede Statsroret under de vanskeligste omstændigheder og efter de glimrende Seire saa væsentlig medvirkede til en ikke mindre glimrende Fred, Borgerskabets Lykønskning til hans Hjemkomst.
Odense Adresse-Contoirs Efterretninger, 1814-08-08
Man haaber endnu i Hamborg at faae fuld Erstatning af Frankerig for det Banken frarøvede Sølv, hvis hele Beløb skal være 7,506,958 Mark Bco. Syndikus Gries har i denne Anledning nylig havt en særskilt Audients hos Kong Ludvig 18de.
Odense Adresse-Contoirs Efterretninger, 1814-08-08
Den af sit Ophold i Kjøbenhavn ogsaa her under Navn af Patrik Peal bekjendte Friherre Gustav v. Seckendorff er udnævnt til Professor i Filosofie og Æstetik ved Karoline-Kollegiet i Brunsvig.
Odense Adresse-Contoirs Efterretninger, 1814-08-08
Paa sidste Leipziger Messe have Boghandlerne ved etGlædesmaaltid festligholdt den tydske Litteratur Befrielse fra Europas Undertrykker, hvorved tillige Palms skjændige Mord blev erindret.
Odense Adresse-Contoirs Efterretninger, 1814-08-08
Keiseren af Rusland har uddeelt Wladimirordenen af 4de Klasse til flere Stabs= og Over=Officerer i østerrigsk, preussisk og engelsk Tjeneste, saavelsom til Oberstlieutenant v. Mettlerkamp, Kapitain v. Chrenstein og Lieutenant Meyer af Hanseaterne.
Odense Adresse-Contoirs Efterretninger, 1814-08-08
J Rostok, Blüchers Fødestad, vil Man sætte denne berømte Feldtherre et Monument, hvortil Kjøbmændene, strax have tegnet sig for 2500 Rdlr.
Odense Adresse-Contoirs Efterretninger, 1814-08-08
Frankerig. Man venter Liget af Ludvigden 18des Gemalinde med det første herover fra London. Marskal Davoust vil udgive et Skrift til sit Forsvar. General Andreossy skal igjen være udnævnt til Ambassadeur i Konstantinopel.
Odense Adresse-Contoirs Efterretninger, 1814-08-08
Hovedstadens Jndvaanere ville paa Ludvigsdagen give en Fest til at høitideligholde de retmæssige Tronarvingers Tilbagevenden og Fredens Jstandbringelse. Kongen har modtaget Jndbydelsen til denne Høitid og man gjør nu allerede store Tilberedelser til samme. Byen Uges har ansøgt Kongen om at maatte oprette ham en Støtte til Erindring om hans Tilbagekomst, men han har nægtet dem det, da han ikke vilde at saadant skulde finde Sted, medens han levede.
Odense Adresse-Contoirs Efterretninger, 1814-08-08
Udtog af en Skrivelse fra Strømstad d. 28 Juli.
Odense Adresse-Contoirs Efterretninger, 1814-08-08
(Af Statstidenden.) Generaladmiral Baron v. Puke har indberettet, at han den 26 d., om Formiddagen Kl. 11, gik under Seil med hele Flaaden, for at angribe den fjendtlige Flottille, som laae ved Hvalverne. Fjenden viiste sig i Slaglinie; udentvivl for at rekognoscere vor Styrke. Afvexlende Vind eller Modvind, indtræffende Havblik og især den i disse Farvande yderst stærke Strøm gjorde det umueligt for vore Skibe at nærme sig, og nødte dem til at gaae til Ankers. Om Natten trak de fjendtlige Kanoneerchalouper sig tilbage til Phavet mellem Hvalerne og Frederiksstad. Havde de ikke kunnet løbe ind i denne Havn, havde de sandsynligviis trukket sig til den anden Side af Bugten mellem Tønsberg og Frederiksværn, hvor man da ufortøvet vilde have angrebet dem. Saaledes har Nordmændenes første Militair operation bestaaet i at forlade uden Slag en Stilling, som de troede uindtagelig indtil de fik vor Flaade at see og som Landet ansaae for Norges Palladium. Denne Flugt vil upaatvivlelig virke kraftigt paa den offentlige Stemning. Den Aand, som besjæler Officererne og Mandskabet paa vor Flaade er saaledes, at jeg ikke tvivler paa vor Seier jo vilde være blevet fuldkommen, dersom Fjenden havde gjort Modstand. Vore Tropper under Generalmajor GrevGustan v. Mørners Kommando besætte Hvaløerne, Nøglen til Christianias Bugt. Oberst Hay har iværksat sin Landing paa Nord=Sandøe. Oberst Skjoldebrand er gaaet i Land paa Syd=Sandøe, Major Hay paa Herfølgen. Fjender, har efterladt mange Effecter og kastet adskillige Kanoner i Søen. Jndbyggerne vise sig fornøiede og lykkelige ved at see deres Lidelser endte. De anklage de Rige og Mægtige som Aarsagen til de Ulykker, der true deres Fædreneland. Kragerøe, som ligger ved Jndløbet til Frederikstads Havn, skal angribes i Morgen. Jmidlertid forbliver den fjendtlige Flottille uvirksom indtil den vil blive taget og brændt.
Odense Adresse-Contoirs Efterretninger, 1814-08-08
Dagsbefaling. Kronprindsen bringer Armeen i Erindring, at i det de Svenske kjæmpe mod Oprørere og Fremmede, som ikkuns ville Norges Ulykke, føre de ikke Krig imod Nordmændene. Armeen skylder dem Velvillie og Beskyttelse. Deres Eiendomme ere satte under dens Redeligheds og gode Mandstugts Værn. Divisionsgeneralerne ere ansvarlige for Overtrædelse af denne befaling, en Overtrædelse, der vilde stride ligesaameget mod det svenske Navns Værdighed, som imod de Grundsætninger, der til alle Tider have hædret vore Soldater. Enhver Reqvisition af Qvæg og Levnetsmidler i de Provindser hvis Jndbyggere opfyldt deres Pligt, skal betales med rede Penge, hvilket ikke skal finde Sted i de Distrikter, som, ved at staae Urostifterne bi, gjøre sig skyldige i Opsættighed mod deres lovmæssige Souverain.
Odense Adresse-Contoirs Efterretninger, 1814-08-08
Kjøbenhavns Vexelkours den 5 August: Lambor2 M. 566 2/5, k. S. 570 1/2 ; Amsterdam 2 M. 5331 London, 2 M. 23 1/2 Rbd. Specier 575. Disse solgtes, til 34 1/2 Rbmk. og for Kommiteesedler blev givet 63 pr. 100.
Odense Adresse-Contoirs Efterretninger, 1814-08-08
Kopulerede i Kjøbenhavn den 3 August Kjøbmand Hr. Christian Gotfried Weber og Madame Christiane Damman, fød Faber.
Odense Adresse-Contoirs Efterretninger, 1814-08-08
Avertissements. At Madame Arensbach, fød Godsche, Enke af forrige Præst i Tanderup i Fyen, min kjære Svigermoder, ved en rolig Død, efter lang Sygeleie, har forladt Verden den 3 August d. A., omtrent 70 Aar gammel, kundgjøres fraværende Paarørende og Bekjendtere; skrivtlig Brvidnelse om Deeltagelse i denne vores dybe Sorg frabedes paa Datters og egne Vegne. - Nyborg den 5 August 1814. J. P. Rieffestahl.
Odense Adresse-Contoirs Efterretninger, 1814-08-08
Fredagen den 12 August førstkommende, om Formiddagen Kl. 9, bliver foretaget offentlig Auction udi afgangne Blyetækker Dænckes Stervboehuus i Adelstrædet over adskillige Meubler dette Stervboe tilhørende, bestaaende af: Stole, Borde, Sengesteder og Sængeklæder, Jernkakkelovn, et Elmetræes Chatol, Kobber=, Tin, Messing= og Jerntøi, samt Linned og Gangklæder med videre af alle Slags Huusgeraad; hvilket herved bekjendtgjøres. Odense den 7 August 1814. Bendz.
Odense Adresse-Contoirs Efterretninger, 1814-08-08
For en Tjener, der kan forevise paalidelige Skudsmaal om hans gode Opførsel, er en Tjeneste ledig strax eller til 1 November, som anvises paa Adressekontoiret.
Odense Adresse-Contoirs Efterretninger, 1814-08-08
Mandagen den 22 August førstkommende, Formiddag Kl. 9, og følgende Dag lader S. T. Frue Bonnez, formedelst Boepæls Forandring, offentlig forauctionere endeel moderne Mobilia, størstedelen Mahognie, saasom Sofaer, Ottomanner, Kanopeer, Stole, for endeel med Silke og Hestehaars Betræk, stoppet med Krølhaar, Spise=, Thee, og Spilleborde, Chatoller, Kommoder, Sisoniers med Bronzefigurer, Servanter, Taffel- og Stueuhre, store Speile, decorerede og klare Glaslamper, en Mængde fine engelske Kobbere i Ramme og Glas, decorerede Kakkelovnsskjerme, Sengesteder med Omhæng, diverse Vinduesgardiner, et konstigt Skriver-Chatol, en meget god Guitar i Foutteral, endeel pletteret Arbeide, store Skabe, adskilligt Kjøkkentøi, en god Rulle, med mere Huusgeraad, og hvorover Katalogt nogle Dage før Auctionen erholdes paa Auctionsstedet No. 417 i Odense Nørregade og hos Prokurator Søren Hansen. Af Auctions-Konditionerne anmærkes foreløbig, at de der kjøbe for 500 Rbd. og derover have 3 Maaneders Kredie. Odense den 7 August 1814. Bendz.
Odense Adresse-Contoirs Efterretninger, 1814-08-08
For et Fruentimmer af sat Alder, som kan paatage sig Huusbestyrelsen, samt forstaaer Syening, og undertiden at have Tilsyn med Børnene, er en Plads ledig til førstkommende Novbr. Vedkommende vilde melde sig paa Adressekontoiret, hvor nærmere Anviisning erholdes.
Odense Adresse-Contoirs Efterretninger, 1814-08-08
En afskediget Militær-Person af fat Alder, ønsker sig som Skriver emploieret hos en af Dhrr. Embedsmænd i en af Byerne, eller paa Landet hos en Forvalter, strax eller til 1 November. Paa Løn gjøres i Førstningen ingen Fordring. Adressekontoiret anviser.
Odense Adresse-Contoirs Efterretninger, 1814-08-08
Forpagtning. Mandagen den 29 August d. A. bliver Gudbjerg Præstegaards Avling og Hollænderie tilligemed 1/2 Part Korntiende, af Gudbjerg Sogns tiendeydende Hartkorn 319 Tdr., ved offentlig Auction i Ellerup Kroe, bortforpagtet paa 9 Aar fra 1 Mai 1815. Præstegaardens Jorder er udskiftet af Fælledskabet og for sig selv indhegnet, har et Areal af omtrent 200 Tdr. Land. Med Gaarden følger Sædekorn, Besætning Folkesenge, Meierie- og Avlsredskaber m.v. Konditionerne blive til Eftersyn fra den 12 August d. A. hos Hr. Farver Kellinghuusen i Odense, Hr. Gjæstgiver Langemach i Nyborg, Hr. Birkedommer delm i Svendborg, og i Gudbjerg Præstegaard. Præstegaarden er beliggende 1 3/4 Miil fra Svendborg, og 2 1/2 Miil fra Nyborg.
Odense Adresse-Contoirs Efterretninger, 1814-08-08
Jern=Gryder af forskjellig Størrelse er at be V. komme hos J. B. Warnburg, i afg. Kiøbm. Gottschalcks Gaard paa Overgade. God tyk uforsalsket Sirup er at bekomme for V. mueligst billigste Priis hos J B. Warnburg, i afg. Kiøbm. Gottschalcks Gaard paa Overgade.
Odense Adresse-Contoirs Efterretninger, 1814-08-08
Skipper H. Andresen afseiler til Kjøbenhavn midt i denne Uge og medtager Fragtgods og Pasagerer, man behager at melde sig paa Fartøiet som ligger i Kangler ved Odense, eller has Skipperen som boer i Skibhusene, Formedelst Forandring af Boepæl agter Undertegnede under haanden at bortsælge sit paa Ollerup Mark ved Svendborg, beliggende Eiendoms-Sted af Hartkorn 7 Skpr. med overflødig Bygning, samt fornødent Gjerdselskov og Tørveskjær enten samlet eller i Parceller, hvortil haves Kongel Tilladelse, Blandt Konditionerne er denne at endeel af Kjøbesummen kan blive staaende mod 1ste Prioritet. Marie Jørgensdatter.
Odense Adresse-Contoirs Efterretninger, 1814-08-08
En honet Kone ønsker sig, formedelst Tidernes Besværligheder, en Ammeplads, hendes Opholdsted erfares paa Adressekontoiret.
Odense Adresse-Contoirs Efterretninger, 1814-08-08
Det bestemte Skyttelang til Søndagen den 14 August bliver udsat til videre. J. H. Gude.
Odense Adresse-Contoirs Efterretninger, 1814-08-08
Et saa godt som nyt i Svendborg Byes Møllergade beliggende Sted bliver Tirsdagen den 23 August førstkommende, Formiddag Kl. 10, ved een eneste Auction bortsolgt: ifald antageligt Bud derpaa skeer. Det bestaaer af 6 Fag Forhuus 2 Etager, 3 Fag Halvtag Baghuus med en rummelig Gaard hvori en nye Vandpost og en i Forhold til Steder temmelig stor Hauge, der giver en skjøn Udsigt til Marken, er indrettet til Beboelse for honette Folk, og saaledes at 2de smaae Familier derved kan have de fornødne Beqvemmeligheder uden Fælledsskab. Forresten smukt og vel vedligeholdt baade ind og udvendig. Stedet, som kan tiltrædes førstk. Michaeli Fløttetid. anvises Liebhaverne af Kommissionair Mølmark i Svendborg, Mindetale over Høisalig Kong Christian den Syvende, i Anledning af Hans Bisættelse i Roeskilde Dom kirk. Holdt i Lyngaae og Skjød Kirker den 24 Juli 1814. af Hr. Jacob Zacharias Hyphoff, har forladt Pressen, og sælges til Fordeel for Lyngaae og Skjød Sognes Skole kasse, her paa Adressekontoiret for 1 Rbmk.
Odense Adresse-Contoirs Efterretninger, 1814-08-08
Det bekjendtgjøres herved, at Mandagen den 15 denne Maaned, Formiddag Kl. 10 Slet, lader jeg ved offentlig Auction, som holdes paa Apotheket her i Byen, bortsælge endeel fra Kjøbenhavn hjemførte Mahognie, Ege= og Fyr Møbler, bestaaende af Borde, Stole, Speile, Chatoller, Dragkister, Stueuhre, Skabe, Sophaer, Sengesteder m.v. Assens den 6 August 1814. Hirsch Jsach Levn, Kjøbmand.
Odense Adresse-Contoirs Efterretninger, 1814-08-08
En Huusholderske i Sjælland ønsker sig til førstkommende November Kondition paa en Herregaard eller andet lignende Sted i Fyen: Attester og hendes gode Forhold i flere Aar forevises hos Telegrafbestyrer Møller i Nyborg No. 76. i Mellemgaden.
Odense Adresse-Contoirs Efterretninger, 1814-08-08
Udtog af Odense Byes Fattigvæsens Regnskab for Aaret 1813, tilligemed en Oversigt over den de Trængende i Byen i Aaret 1814 tillagte Almisse og over det Bidrag, som de Ydende i samme Aar ere ansatte til at erlægge, er besørget udgivet af Odense Byes Fattigvæsens=Kommission og faaes for 2 Rbmk. hos Kasserer Hansen paa Fattiggaarden. Sjøruphougaard i Randers Amt, Nørre Herred, Nimtofte Sogn, med tilhørende Ager og Eng omtrent 260 Tdr. Land til 14000 Alen pr. Tønde, bliver stillet til een eneste offentlig Auction Løverdagen den 13 August Kl. 11. som afholdes i Nimtofte Kroe. S. T. Hr. Kapain v. Leth, i Odense, Nedergade No. 693, giver nærmere Underretning.